CELEX: 32015R1329
Language: hr
Date: 2015-07-31 00:00:00
Title: Uredba Komisije (EU) 2015/1329 оd 31. srpnja 2015. o izmjeni Uredbe (EU) br. 965/2012 u pogledu letačkih operacija zračnih prijevoznika u Uniji zrakoplovima registriranima u trećoj zemlji (Tekst značajan za EGP)

1.8.2015   
            
            
               HR
            
            
               Službeni list Europske unije
            
            
               L 206/21
            
         UREDBA KOMISIJE (EU) 2015/1329
   оd 31. srpnja 2015.
   o izmjeni Uredbe (EU) br. 965/2012 u pogledu letačkih operacija zračnih prijevoznika u Uniji zrakoplovima registriranima u trećoj zemlji
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (1), a osobito njezin članak 8. stavak 5. i članak 10. stavak 5.,
   budući da:
   
               (1)
            
            
               Uredbom Komisije (EU) br. 965/2012 (2) utvrđuju se uvjeti za sigurno upravljanje zrakoplovom. Uredbu je potrebno izmijeniti kako bi se zračnim prijevoznicima licenciranima u skladu s Uredbom (EZ) br. 1008/2008 Europskog parlamenta i Vijeća (3) omogućile operacije zrakoplovima registriranima u trećoj zemlji.
            
         
               (2)
            
            
               Zrakoplovnoj industriji i upravama država članica treba osigurati dovoljno vremena za prilagodbu izmijenjenom zakonodavnom okviru. Stoga bi trebalo pružiti mogućnost uvođenja odgovarajućeg tranzicijskog razdoblja.
            
         
               (3)
            
            
               Mjere predviđene ovom Uredbom u skladu su s mišljenjem Europske agencije za sigurnost zračnog prometa podnesenim u skladu s člankom 19. stavkom 1. Uredbe (EZ) br. 216/2008.
            
         
               (4)
            
            
               Mjere predviđene ovom Uredbom u skladu su s mišljenjem Odbora uspostavljenog člankom 65. Uredbe (EZ) br. 216/2008,
            
         DONIJELA JE OVU UREDBU:
   Članak 1.
   Prilog II. (Part-ARO), Prilog III. (Part-ORO) i Prilog IV. (Part-CAT) Uredbi (EU) br. 965/2012 izmijenjeni su u skladu s Prilogom ovoj Uredbi.
   Članak 2.
   1.   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. listopada 2015.
   2.   Odstupajući od stavka 1. podstavka 2. države članice mogu odlučiti da se odredbe stavka ORO.AOC.110 točke (d) navedene u točki 2.(b)ii. Priloga primjenjuju samo od 25. kolovoza 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 79, 19.3.2008., str. 1.
   
   
      (2)  Uredba Komisije (EU) br. 965/2012 od 5. listopada 2012. o utvrđivanju tehničkih zahtjeva i upravnih postupaka u vezi s letačkim operacijama u skladu s Uredbom (EZ) br. 216/2008 Europskog parlamenta i Vijeća. (SL L 296, 25.10.2012., str. 1.).
   
      (3)  Uredba (EZ) br. 1008/2008 Europskog parlamenta i Vijeća od 24. rujna 2008. o zajedničkim pravilima za obavljanje zračnog prijevoza u Zajednici (SL L 293, 31.10.2008., str. 3.).
   
      PRILOG
      Prilog II., Prilog III. i Prilog IV. Uredbi (EU) br. 965/2012 mijenjaju se kako slijedi:
      
                  1.
               
               
                  U Prilogu II. (Part-ARO), točka ARO.OPS.110 mijenja se kako slijedi:
                  
                              (a)
                           
                           
                              točka (c) zamjenjuje se sljedećim:
                              
                                          „(c)
                                       
                                       
                                          Odobrenje sporazuma o najmu zrakoplova bez posade privremeno se oduzima ili opoziva u slučaju:
                                          
                                                      1.
                                                   
                                                   
                                                      privremenog oduzimanja ili opoziva potvrde o plovidbenosti zrakoplova;
                                                   
                                                
                                                      2.
                                                   
                                                   
                                                      uvrštenja zrakoplova na popis operatera koji podliježu operativnim ograničenjima ili njegovog registriranja u državi u kojoj operatori pod njezinim nadzorom podliježu zabrani letenja u skladu s Uredbom (EZ) br. 2111/2005.”;
                                                   
                                                
                                    
                        
                              (b)
                           
                           
                              dodaje se sljedeća točka (e):
                              
                                          „(e)
                                       
                                       
                                          U slučaju zahtjeva za davanjem prethodnog odobrenja za sporazum o najmu zrakoplova bez posade u skladu s točkom ORO.AOC.110 točka (d), nadležno tijelo osigurava odgovarajuću koordinaciju s državom registracije zrakoplova koja je potrebna za izvršavanje dužnosti nadzora zrakoplova.”
                                       
                                    
                        
            
                  2.
               
               
                  Prilog III. (Part-ORO) mijenja se kako slijedi:
                  
                              (a)
                           
                           
                              u točki ORO.AOC.100 točka (c), podtočka 2. zamjenjuje se sljedećim:
                              
                                          „2.
                                       
                                       
                                          svi zrakoplovi kojima se upravlja imaju potvrdu o plovidbenosti (CofA) u skladu s Uredbom (EU) br. 748/2012 ili su u najmu bez posade u skladu s točkom ORO.AOC.110 točka (d); i”;
                                       
                                    
                        
                              (b)
                           
                           
                              točka ORO.AOC.110 mijenja se kako slijedi:
                              
                                          i.
                                       
                                       
                                          točka (b) zamjenjuje se sljedećim:
                                          
                                                      „(b)
                                                   
                                                   
                                                      Operator koji je certificiran u skladu s ovim Dijelom ne uzima u najam bez posade zrakoplove uvrštene na popis operatora koji podliježu operativnim ograničenjima, registriranima u državi u kojoj operatori pod njezinim nadzorom podliježu zabrani letenja ili zrakoplove operatora koji podliježe zabrani letenja u skladu s Uredbom (EZ) br. 2111/2005.”;
                                                   
                                                
                                    
                                          ii.
                                       
                                       
                                          točka (d) zamjenjuje se sljedećim:
                                          
                                             „Uzimanje u najam zrakoplova bez posade
                                          
                                          
                                                   
                                                      (d)
                                                   
                                                   
                                                      Podnositelj zahtjeva za odobrenje uzimanja u najam zrakoplova bez posade koji je registriran u trećoj zemlji, dokazuje nadležnom tijelu:
                                                      
                                                                  1.
                                                               
                                                               
                                                                  da je utvrđena operativna potreba koja se ne može ispuniti uzimanjem u najam zrakoplova registriranog u EU-u;
                                                               
                                                            
                                                                  2.
                                                               
                                                               
                                                                  trajanje unajmljivanja zrakoplova bez posade nije dulje od sedam mjeseci u bilo kojem razdoblju od 12 uzastopnih mjeseci;
                                                               
                                                            
                                                                  3.
                                                               
                                                               
                                                                  da je osigurana sukladnost s primjenjivim zahtjevima Uredbe (EU) br. 1321/2014; i
                                                               
                                                            
                                                                  4.
                                                               
                                                               
                                                                  zrakoplov je opremljen u skladu s uredbama EU-a o letačkim operacijama.”;
                                                               
                                                            
                                                
                                    
                        
                              (c)
                           
                           
                              točka ORO.AOC.130 zamjenjuje se sljedećim:
                              
                                 „ORO.AOC.130   Nadzor podataka o letu – avioni
                              
                              
                                          (a)
                                       
                                       
                                          Operator uspostavlja i održava sustav za nadzor podataka o letu za avione s najvećom certificiranom masom pri uzlijetanju većom od 27 000 kg, koji je uključen u njegov sustav upravljanja.
                                       
                                    
                                          (b)
                                       
                                       
                                          Program za nadzor podataka o letu nije kazneni i sadrži primjerene zaštitne mjere za zaštitu izvora podataka.”
                                       
                                    
                        
            
                  3.
               
               
                  Prilog IV. (Part-CAT) mijenja se kako slijedi:
                  
                              (a)
                           
                           
                              u točki CAT.IDE.A.100 točke (a) i (b) zamjenjuje se sljedećim:
                              
                                          „(a)
                                       
                                       
                                          Instrumenti i oprema koji se zahtijevaju ovim poddijelom odobravaju se u skladu s primjenjivim propisima o plovidbenosti, osim sljedećeg:
                                          
                                                      1.
                                                   
                                                   
                                                      rezervni osigurači;
                                                   
                                                
                                                      2.
                                                   
                                                   
                                                      samostalne prijenosne svjetiljke;
                                                   
                                                
                                                      3.
                                                   
                                                   
                                                      točan mjerač vremena;
                                                   
                                                
                                                      4.
                                                   
                                                   
                                                      držač za karte;
                                                   
                                                
                                                      5.
                                                   
                                                   
                                                      komplet za prvu pomoć;
                                                   
                                                
                                                      6.
                                                   
                                                   
                                                      komplet za hitnu medicinsku pomoć;
                                                   
                                                
                                                      7.
                                                   
                                                   
                                                      megafoni;
                                                   
                                                
                                                      8.
                                                   
                                                   
                                                      oprema za preživljavanje i signaliziranje;
                                                   
                                                
                                                      9.
                                                   
                                                   
                                                      sidra i oprema za privezivanje; i
                                                   
                                                
                                                      10.
                                                   
                                                   
                                                      uređaji za sigurnosno vezivanje djece.
                                                   
                                                
                                    
                                          (b)
                                       
                                       
                                          Instrumenti i oprema koji se ne zahtijevaju ovim poddijelom i koji se ne moraju odobriti u skladu s primjenjivim propisima o plovidbenosti, a nalaze se u zrakoplovu, moraju ispunjavati sljedeće zahtjeve:
                                          
                                                      1.
                                                   
                                                   
                                                      letačka posada ne smije informacije dobivene iz tih instrumenata, opreme ili pribora upotrebljavati za ispunjavanje zahtjeva iz Priloga I. Uredbi (EZ) br. 216/2008 ili iz stavaka CAT.IDE.A.330, CAT.IDE.A.335, VA.IDE.A.340 i CAT.IDE.A.345; i
                                                   
                                                
                                                      2.
                                                   
                                                   
                                                      instrumenti i oprema ne utječu na plovidbenost zrakoplova, čak ni u slučaju zatajenja ili kvarova.”;
                                                   
                                                
                                    
                        
                              (b)
                           
                           
                              u točki CAT.IDE.H.100 točke (a) i (b) zamjenjuje se sljedećim:
                              
                                          „(a)
                                       
                                       
                                          Instrumenti i oprema koji se zahtijevaju ovim poddijelom odobravaju se u skladu s primjenjivim propisima o plovidbenosti, osim sljedećeg:
                                          
                                                      1.
                                                   
                                                   
                                                      rezervni osigurači;
                                                   
                                                
                                                      2.
                                                   
                                                   
                                                      samostalne prijenosne svjetiljke;
                                                   
                                                
                                                      3.
                                                   
                                                   
                                                      točan mjerač vremena;
                                                   
                                                
                                                      4.
                                                   
                                                   
                                                      držač za karte;
                                                   
                                                
                                                      5.
                                                   
                                                   
                                                      komplet za prvu pomoć;
                                                   
                                                
                                                      6.
                                                   
                                                   
                                                      megafoni;
                                                   
                                                
                                                      7.
                                                   
                                                   
                                                      oprema za preživljavanje i signaliziranje;
                                                   
                                                
                                                      8.
                                                   
                                                   
                                                      sidra i oprema za privezivanje; i
                                                   
                                                
                                                      9.
                                                   
                                                   
                                                      uređaji za sigurnosno vezivanje djece.
                                                   
                                                
                                    
                                          (b)
                                       
                                       
                                          Instrumenti i oprema koji se ne zahtijevaju ovim poddijelom i koji se ne moraju odobriti u skladu s primjenjivim propisima o plovidbenosti, ali koji se nalaze u zrakoplovu, moraju ispunjavati sljedeće zahtjeve:
                                          
                                                      1.
                                                   
                                                   
                                                      letačka posada ne smije informacije dobivene iz tih instrumenata, opreme ili pribora upotrebljavati za ispunjavanje zahtjeva iz Priloga I. Uredbi (EZ) br. 216/2008 ili iz stavaka CAT.IDE.H.330, CAT.IDE.H.335, CAT.IDE.H.340 i CAT.IDE.H.345; i
                                                   
                                                
                                                      2.
                                                   
                                                   
                                                      instrumenti i oprema ne utječu na plovidbenost helikoptera, čak ni u slučaju zatajenja ili kvarova.”